Tarybos sprendimas
1985 m. kovo 26 d.
dėl pasikeitimo raštais, pratęsiančio tvarkos, susijusios su Europos ekonominės bendrijos ir Rumunijos Socialistinės Respublikos susitarimo dėl prekybos aviena ir ožkiena 2 nuostata, galiojimą
(85/211/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi savanoriškai apribotu susitarimu, sudarytu su Bendrija dėl avienos ir ožkienos bei gyvų avių ir ožkų, Rumunija raštais įsipareigojo apriboti savo eksportą į tam tikras Bendrijos rinkas, laikomas jautriosiomis zonomis; kadangi šis įsipareigojimas po 1984 m. kovo 31 d. nebegalioja;
kadangi sąlygos, paskatinusios minėtųjų zonų nustatymą, nepasikeitė, todėl susitarimas apriboti eksportą į šias zonas turi būti pratęsiamas;
kadangi Komisija tuo tikslu vedė derybas su Rumunija ir šios derybos baigėsi susitarimu,
PRIĖMĖ ŠĮ SPRENDIMĄ:
1 straipsnis
Bendrijos vardu patvirtinamas pasikeitimas raštais, pratęsiantis tvarkos, susijusios su Europos ekonominės bendrijos ir Rumunijos Socialistinės Respublikos susitarimo dėl prekybos aviena ir ožkiena 2 nuostata, galiojimą.
Pasikeitimo raštais tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, turintį teisę pasirašyti 1 straipsnyje nurodytą pasikeitimą raštais, siekiant įpareigoti Bendriją.
Priimta Briuselyje, 1985 m. kovo 26 d.